Tobias Lindholm

**Tobias Lindholm** (født 1977) er en dansk filmregissør og manusforfatter utdannet fra Den Danske Filmskole i 2007. 

## Karriere
### 2010–2012: Gjennombrudd, ''Submarino'', ''R'', ''Kapringen'', ''Jakten''
I 2010 var han episodeforfatter på TV-seriene *[[Borgen (TV-serie)|Borgen]]* og *[[Sommer (TV-serie)|Sommer]]*. Samme år debuterte han som manusforfatter på en spillefilm med manuskriptet til *[[Submarino]]*, skrevet i samarbeid med filmens regissør Thomas Vinterberg. *Submarino* mottok blant annet Nordisk råds filmpris. Lindholm har senere samarbeidet med Vinterberg på flere prosjekter.

Lindholm debuterte som regissør av en spillefilm med *[[R (film)|R]]* i 2010. Både regi og manus var i samarbeid med Michael Noer. Manuskonsulent var Roland Møller. Filmen mottok flere priser under utdelingen av Bodilprisen i 2011, blant annet fikk Lindholm selv en Sær-Bodil for manuskriptene til *R* og *Submarino*. Under utdeling av Robertprisen samme år ble *R* tildelt Robertprisen for årets danske spillefilm, prisen for årets regissør og årets manuskript, alle sammen med Michael Noer. *R* vant også Dragon Award Best Nordic Film under Göteborg Film Festival.

Hans andre regioppgave var med *[[Kapringen]]* i 2012, etter eget manus. Også denne filmen fikk god mottakelse og innbrakte blant annet Bodilprisen for beste danske film og Robertprisen for årets danske spillefilm i 2013.

I 2012 innledet han et nytt samarbeid med Thomas Vinterberg med manuskriptet til *[[Jakten (2012)|Jakten]]*. Den handler om Lucas som urettmessig
blir beskyldt for seksuelle overgrep mot et barn. Filmen mottok flere priser og nominasjoner, blant annet fikk den Nordisk råds filmpris i 2013.

### 2015–: ''Krigen'', ''Kollektivet'', ''Et glass til''
I *[[Krigen (film)|Krigen]]* fra 2015 fremstilles danske soldater som er utstasjonert i Afghanistan. Filmen er regissert av Lindholm etter eget manus. 

Sammen med Thomas Vinterberg skrev han manus til *[[Kollektivet (film)|Kollektivet]]* i 2016. Det er basert på et skuespill av Vinterberg og Mogens Rukov.

Vinterberg/Lindholms neste fellesprosjekt var *[[Et glass til]]* i 2020, som vant en lang rekke internajonale priser. 

I 2020 kom også TV-serien *[[Etterforskningen (TV-serie)|Etterforskningen]]*, etter Lindholms manus og i egen regi. Han var i tillegg ansvarlig produsent. Serien er basert på oppklaringen av «Ubåtsaken», hvor den 30-årige svenske journalisten Kim Wall ble myrdet av den danske oppfinneren Peter Madsen i 2017. Madsen er ikke direkte med i serien, som i stedet setter fokus på etterforskningen som til slutt endte med at han ble dømt til livstidsstraff for drapet.

*[[The Good Nurse]]* fra 2022 i regi av Lindholm var hans første engelskspråklige spillefilm.

## Filmografi (utvalg)
### Filmer
* 2010: *[[Submarino]]* (Manus sammen med Thomas Vinterberg etter en roman av Jonas T. Bengtsson)
* 2010: *[[R (film)|R]]* (Idé, regi og manus sammen med Michael Noer) 
* 2012: *[[Jakten (2012)|Jakten]]*  (Manus sammen med Thomas Vinterberg)
* 2012: *[[Kapringen]]* (Manus og regi)
* 2013: *[[Den 25. timen (film)|Den 25. timen]]* (Manus sammen med Jonas T. Bengtsson og Søren Kragh-Jacobsen etter et skuespill av Per Olov Enquist) 
* 2014: *[[Kartellet (film, 2014)|Kartellet]]* (Manuskonsulent) 
* 2014: *[[Dannys dommedag]]* (Manuskonsulent) 
* 2015: *[[Krigen (film)|Krigen]]* (Manus og regi) 
* 2015: *[[9. april (film)|9. april]]* (Manus) 
* 2016: *[[Kollektivet (film)|Kollektivet]]* (Manus sammen med Thomas Vinterberg etter et skuespill av Vinterberg og Mogens Rukov) 
* 2019: *[[Dronningen (film)|Dronningen]]* (Konsulent)
* 2020: *[[Et glass til]]* (Manus sammen med Thomas Vinterberg)
* 2021: *[[Smaken av sult (film)|Smaken av sult]]* (Manus sammen med Christoffer Boe)
* 2022: *[[The Good Nurse]]* (Regi)

### TV-serier
* 2008: *[[Sommer (TV-serie)|Sommer]]* (Manus, episodene 10, 14 og 17) 
* 2010–2011: *[[Borgen (TV-serie)|Borgen]]* (handling/storyline 20 episoder, manus 10 episoder) 
* 2016: *[[Bedrag]]* (Idé) 
* 2020: *Etterforskningen* (Manus og regi)

### Dokumentarer
* 2014: *Våpensmuglingen* (Manus)
* 2020: *Angrebet – Omars vej til Krudttønden* (Dramaturgisk konsulent)
* 2021: *Kim Kanonarm og rejsen mod verdensrekorden* (Konsulent)
* 2022: *Music for Black Pigeons* (Klippekonsulent)
* 2023: *Min fjendes fjende - bedraget i Helmand* (Ansvarlig produsent  

## Priser

* 2010: Nordisk Film Prisen (sammen med Michael Noer)
* 2010: Nordisk råds filmpris for *Submarino* (Sammen med Thomas Vinterberg og Morten Kaufmann)
* 2011: Carl Th. Dreyer Prisen (sammen med Michael Noer)
* 2012: Den europeiske filmprisen for beste filmanus for *Jakten*  (Sammen med Thomas Vinterberg)
* 2013: Nordisk råds filmpris for *Jakten* (Sammen med Thomas Vinterberg, Sisse Graum Jørgensen og Morten Kaufmann)
* 2020: Den europeiske filmprisen for beste filmanus for *Et glass til*  (Sammen med Thomas Vinterberg)
;Bodilprisen
* 2011: Bodilprisen for beste danske film for *R* (sammen med Michael Noer)
* 2011: Sær-Bodil for manuskripter til *R* og *Submarino*
* 2013: Bodilprisen for beste danske film for *Kapringen*
* 2021: Bodilprisen for beste manuskript for *Et glass til* (Sammen med Thomas Vinterberg)
;Robertprisen
* 2011: Robertprisen for årets danske spillefilm, for *R* (sammen med Michael Noer)
* 2011: Robertprisen for årets regissør, for *R* (sammen med Michael Noer) 
* 2011: Robertprisen for årets manuskript, for *R* (sammen med Michael Noer)
* 2013: Robertprisen for årets manuskript, for *Kapringen*
* 2013: Robertprisen for årets danske spillefilm for *Kapringen*
* 2014: Robertprisen for årets manuskript, for *Jakten* (Sammen med Thomas Vinterberg)
* 2017: Robertprisen for årets tilrettelagte manuskript, for *Kollektivet* (Sammen med Thomas Vinterberg)
* 2021: Robertprisen for årets manuskript, for *Et glass til* (Sammen med Thomas Vinterberg)
* 2021: Robertprisen for årets danske spillefilm for *Et glass til* (Sammen med Thomas Vinterberg, Sisse Graum Jørgensen og Kasper Dissing)

## Fotnoter

## Referanser


 

 
 

 


## Eksterne lenker
*